cyanic-selkie/wikianc huggingface dataset:
ஒப்பாரிப் பாடல்
மகனை பலிகொடுத்த தாய்
மகனே நீ இருந்த இடத்தைப் பார்த்தாலும் இரு தணலாய் மூளுதையா நீ படுத்த இடத்தை பார்த்தாலும் பயம் பயமாய் தோன்றுதடா மகனே உன்னைப் பெற்ற கறுமி நான் இங்க உப்பலந்த நாழியைப்போல் நீ இல்லாம நாள்தோறும் உக்கிறனே
தாயாரின் ஒப்பாரி
பொன்னான மேனியிலே - ஒரு பொல்லாத நோய் வந்ததென்ன தங்கத் திருமேனியிலே - ஒரு தகாத நோய் வந்ததென்ன...
மனைவியின் ஒப்பாரி
ஆலமரபோல அன்னாந்து நிப்பேனு நான் ஒய்யாரமா வந்தேனே இப்ப நீ பட்ட மரம்போல பட்டு போயிட்டையே.
பொட்டு இல்ல பூவில்லை பூச மஞ்சலும் இல்ல நான் கட்டன ராசாவே என்ன விட்டுத்தான் போனிங்க.
பட்டு இல்லை தங்கம் இல்லை பரிமார பந்தல் இல்ல படையெடுது வந்த ராசா பாதியியில போரிங்க்கலே
நான் முன்னே போரேன் நீங்க பின்னே வாருங்கோ என சொல்லிட்டு இடம்பிடிக்கப் போயிதங்களா.
நான் காக்காவாட்டும் கத்தரனே, உங்க காதுக்கு கேக்கலையா கொண்டுவந்த ராசாவே உங்களுக்கு காதும் கேக்கலையா.
மேற்கோள்கள்
பகுப்பு:தமிழ் நாட்டுப்புறப் பாடல்கள்
அபிரகம்
அபிரகம் (Mica) என்பது ஒருவகை கனிமம் ஆகும். இதை மைக்கா என்றும் காக்காய்ப் பொன் என்றும் அழைப்பார்கள். இது மினுமினுப்பாக இருக்கும். மண்ணுக்கடியிலிருந்து இது தோண்டி எடுக்கப்படுகிறது. இது ஒரு அலுமினியம் சிலிக்கேட்டு எனப்படும் சேர்மமாகும். உலகில் மைக்கா அதிக அளவில் கிடைக்குமிடங்களில் இந்தியாவும் ஒன்றாகும். பீகார் மாநிலத்தில் ஹசாரிபாக் என்னும் இடத்திலும் ஆந்திராவில் நெல்லூரிலும் அதிக அளவு மைக்கா படிகங்கள் காணப்படுகின்றன. அபிரகம் சிலவகைக் கற்களில் ஒன்றின் மீது ஒன்றாகப் பல அடுக்குகளாய்ப் படிந்திருக்கும். இவற்றை எளிதாகத் தகடுகளாகப் பிரித்தெடுக்க முடியும். தமிழ் நாட்டிலும் இது கிடைக்கிறது.
இதில் பல வகைகள் உண்டு. பல நிறங்களிலும் கிடைக்கின்றன. இதில் வெண்மை, கருமை, மஞ்சள், பச்சை, பழுப்பு என பல வண்ணங்கள் உண்டு, நிறத்திற்கும் தரத்திற்கும் தன்மைக்கேற்ப இவற்றிற்கு வெவ்வேறு பெயர்கள் உண்டு. ஒருவகை அபிரகம் கண்ணாடி போன்று வெண்மையாக இருக்கும். ஒளியை ஊடுருவவிடும். இதைக் கண்ணாடிக்குப் பதிலாகப் பயன்படுத்துவர். இதை ‘மஸ்கோபைட்டு’ என்று அழைப்பர். மற்றொரு வகை ஒளியைப் புகவிடாது. இது வெப்பிடோமைன் என்று அழைக்கப்படுகிறது. அபிரகம் சிக்கலான வேதியியல் பண்புடைய கனிமமாகும்.
இதை வெப்பம் தாக்குவதில்லை. இதனால் வெப்பம் மிகுதியாக இருக்கக்கூடிய தொழிற் சாலைப் பகுதிகளில் உள்ள கதவுகள், சன்னல்கள் அபிரகம் கொண்டு தயாரிக்கப்படுகின்றன. இது எளிதில் உடைவதில்லை.
அபிரகம் மின்சாரத்தைக் கடத்துவதில்லை. எனவே மின்சாதனப் பொருட்கள் செய்யப்பயன்படுகிறது. ஒளிபுகும் தன்மையும் வெப்பத்தைத் தாங்கும் தன்மையும் உள்ளதால் அடுப்புகளிலும் விளக்குகளிலும் அபிரகம் பயன்படுத்தப்படுகிறது. அலங்காரப் பொருள்களில் மினுமினுப்புக்காக மேல் பூச்சாக அபிரகம் பூசப்படுகிறது.
மினுமினுப்பான வர்ணங்கள் செய்யவும் பளப்பளப்பான காகிதங்கள் தயாரிக்கவும் அபிரகம் பயன்படுத்தப்படுகிறது. தாவரங்கள் நன்கு வளரத் தேவையான பொட்டாசியச் சத்து இதில் உள்ளதால் இரசாயன உரத் தயாரிப்பிலும் இது பயன்படுத்தப்படுகிறது.
குறிப்புகள்
பகுப்பு:பைல்லோ சிலிக்கேட்டுகள்
தமிழ் வரைகதை
வரலாறு
1950 கள் தொடக்கமே தமிழில் வரைகதைகள் உண்டு. 1956 ம் ஆண்டு ஆனந்த விகடனில் ஜீமந்தார் மகன் என்ற சித்திரக்கதை வெளிவந்தது. தமிழ் பத்திரிகையில் வெளிவந்த முதல் சித்திரைக்கதை இதுவே. ஆனந்த விகடனும் தமிழின் முதல் சித்திரக்கதையும்] 1970 இருந்து 1990 முற்பகுதி மட்டும் தமிழ் வரைகதைகளின் பொற்காலம் எனப்படுகிறது. இக்காலத்தில் லயன் காமிக்ஸ், ராணி காமிக்ஸ் (1984-1995), வாண்டுமாமா சித்திரக் கதைகள் உட்பட பல தமிழ் வரைகதை இதழ்கள் வெளிவந்தன. அம்புலிமாமா, பாலமித்திரா போன்ற சிறுவர் இதழ்களிலும் வரைகதைகள் வெளிவந்தன. இலங்கையில் இருந்து 2005 இல் இருந்து ஐஸ்பேர்க் காமிக்ஸ் வெளி வருகிறது.
1990 களில் கேபிள் தொலைக்காட்சி, கணினி ஆகியவற்றின் வருகை தமிழ் வரைகதை வாசிப்பு பழக்கத்தை குறைத்தன. அதனால் பல இதழ்கள் நின்றுபோயின. தமிழில் வாசிப்பதைத் தவிர்த்து, ஆங்கில மொழியில் வாசிக்கும் வழக்கம் பெருகி வருவதும் தேக்க நிலைக்கு ஒரு முக்கிய காரணம் ஆகும்.
2015 காலப் பகுதியில் எண்ணிம வரைகதைகளும், வரைகலைப் புதினங்களும் தமிழில் வெளிவரத் தொடங்கின. சிவப்புக்கல் மூக்குத்தி தமிழில் வெளிவந்த முதல் எண்ணிம வரைகதைப் புதினமாக அறியப்படுகின்றது. விகடன் வெளியிட்ட சந்திரஹாசம் வரைலைப் புதினம் புத்தகக் கண்காட்சிகளில் நல்ல வரவேற்பைப் பெற்றது.
கதை வகைகள்
பெரும்பாலான தமிழ் வரைகதைகள் ஐரோப்பிய, அமெரிக்க வரைகதைகளின் மொழிபெயர்ப்புகளே. மாயாவி, இரும்புக்கை மனிதன், யேம்ஸ்பாண்ட், டெக்ஸ் வில்லர் என மேற்குநாடுகளில் பெரும் வரவேற்பைப் பெற்ற வரைகதை நாயகர்களின் கதைகள் தமிழில் மொழி பெயர்க்கப்பட்டன. எனினும் பட்மான், சுப்பர்மான், ஸபைடர்மான் போன்றவை மொழி பெயர்க்கப்படவில்லை. இதற்கு காப்புரிமை காரணமாக இருந்திருக்கலாம்.
துப்பறியும் கதைகள், வெளிக்கிரக கதைகள், குதிரை வீரர்-செவ்விந்தியர் கதைகள் ஆகியவை தமிழில் பெரிதும் வெளிவந்தன.
வாண்டுமாமாவின் தமிழ் சித்திரக்கதைகள், பூந்தளிர் (சித்திரக்கதை), தமிழ்வாணன் சித்திரக் கதைகள் ஆகியவை தமிழில், தமிழ்ச் சூழலுடன் தொடர்பான பாத்திரங்கள், இடங்கள், நிகழ்வுகள் கொண்டு வரையப்பட்டன.
தமிழ் வரைகதைகளும் சமூகமும்
தமிழ்நாட்டில் இருந்து ஆக்கப்பட்ட வரைகதைகள் தமிழ்ச் சூழலில் இருந்து கதைகளைப் பெற்றன. கல்கி எழுதி பெரும் வரவேற்பைப் பெற்ற மோகினித் தீவு புதினத்தின் சித்திரக்கதை இதற்கு ஓர் எடுத்துக்காட்டு. வாண்டுமாமாவின் கதைகளும் தமிழ் சிறுவர்களை, அல்ல்து கதா பாத்திரங்களைக் கொண்டவை.
வெளி இணைப்புகள்
பகுப்பு:தமிழ் வரைகதைகள்
தங்கம் (திரைப்படம்)
தங்கம் (Thangam) என்பது 2008 ஆண்டு வெளியான இந்திய தமிழ் அதிரடித் திரைப்படம் ஆகும். இப்படத்தில் சத்யராஜ், கவுண்டமணி ஆகியோர் நடித்துள்ளனர்.
கதை
கோயம்புத்தூர் அருகே உள்ள ஒரு சிறிய நகரத்தில் இருக்கும் ராஜேந்திரநாத் மற்றும் மகாதேவன் தலைமையிலான இரண்டு குடும்பங்களை 'தங்கம்'  படம் சித்தரிக்கிறது. தங்கம் (சத்யராஜ்) தில்லி குமாரின் மகன். ஆறுச்சாமி (சண்முகராஜ்) மகாதேவனின் மகன். காளை (கவுண்டமணி) தங்கத்தின் தாய் மாமன்.
அடையாறு நூலகம்
அடையாறு நூலகம் மற்றும் ஆய்வு மையம் (Adyar Library and Research Centre) 1886 ஆம் ஆண்டு பிரமஞான சபையைச் சேர்ந்த என்றி சிடீல் ஆல்காட் என்ற பிரமஞானியால் சென்னை அடையாறில் நிறுவப்பட்டது.
தங்கம் (திரைப்படம்)
கதை
தங்கமும் அவனது தங்கை பாக்யலட்சுமியும் (ஜெயஸ்ரீ) பாசம் கொண்டவர்களாக இருக்கின்றனர். சகோதரனுக்கு ஏற்ற பெண்ணை  (மேகா நாயர்) பாக்கியலட்சுமி பார்த்து வைக்கிறார். தங்கம் தன் தங்கையின் திருமணத்தை பிரமாண்டமாக நடத்த வேண்டிய எண்ணத்தோடு இருக்கிறான்.
அடையாறு நூலகம்
வரலாறு
1886 ஆம் ஆண்டு திசம்பர் மாதம் என்றி சிடீல் ஆல்காட் இந்த ஆல்காட் நூலகத்தை நிறுவினார். 24 மொழிகளில் 200 நூல்களைக் கொண்ட ஆல்காட்டின் நூற்தொகுப்புக்களைக் கொண்டு இந்நூலகம் ஆரம்பிக்கப்பட்டது. ஆசிய நாடுகளில் சுற்றுப்பயணம் மேற்கொள்ளும்பொழுதெல்லாம் ஆல்காட் அரிய பல நூல்களை சேகரித்துக் கொண்டு வந்து இந்நூலகத்தில் அடிக்கடி சேர்ப்பார். 1907 –ஆம் ஆண்டில் ஆல்காட் மறைந்த பிறகு பிரம்மஞான சபையைச் சேர்ந்த மற்ற பிரமஞானிகளால் இந்நூலகம் தொடர்ந்து நடத்தப்பட்டது. தற்போது, இந்நூலகத்தில் 2,50,000 நூல்களும் 20,000 ஓலைச்சுவடிகளும் வைக்கப்பட்டுள்ளன. உலகளவில் நிறுவப்பட்டுள்ள முக்கியமான நூலகங்களில் ஒன்றாக இந்நூலகமும் கருதப்படுகிறது.
தங்கம் (திரைப்படம்)
கதை
மணல் திருட்டில் ஈடுபடும் ஊர் மனிதரின் மகன் ஆறுமுகச்சாமியுடன் தங்கத்துக்கு பகை ஏற்படுகிறது. இந்திலையில் தங்கத்தின் தங்கையை ஆறுச்சாமி கெடுத்துவிட, வேறு வழியின்றி தன் தங்கையை திருமணம் செய்து வைக்க முடிவு செய்கிறான்.
அடையாறு நூலகம்
வரலாறு
முதலில் இந்நூலகம் பிரம்மஞான சபையின் அலுவலகத்தில் அமைந்திருந்தது. 1966 ஆம் ஆண்டில் இதற்கென கட்டப்பட்ட தனி கட்டிடத்தில் அடையாறு நூலகமாக இயங்கிவருகிறது. ஒரு பொது அருங்காட்சியமாக விளங்குவதோடு பல பழங்கால நூல்களையும் பல்வேறு மூல நூல்களையும் தன்னகத்தே இந்நூலகம் கொண்டுள்ளது. இந்நூலகமானது சமசுகிருத முதுகலை மாணவர்களாலும் சென்னைப் பல்கலைக்கழகத்தின் தெற்காசிய ஆய்வுகள் படிப்பை படிக்கும் மாணவர்களாலும் பயன்படுத்தப்பட்டு வருகிறது. 1990 ஆம் ஆண்டு ஆத்திரேலியாவின் வள்ளல் எலிம்சுடன் காம்ப்பெல் (1891 – 1990) இந்நூலகத்திற்கு உயில்வழியாக நிதியுதவி அளித்தார். ஆத்திரேலியாவின் சிட்னி நகரில் காம்பெல் மெய்யியல் ஆராய்ச்சி நூலகத்தை நிறுவினார்.
தங்கம் (திரைப்படம்)
கதை
திருமண நேரத்தில் ஆறுமுகச்சாமியின் சின்ன வீடு வந்து கலாட்டா செய்ய, அவளைக் கொன்று விடுகிறான் ஆறுமுகச்சாமி. வேறு வழியின்றி தங்கைக்காக அந்தக் கொலைப் பழியை ஏற்று சிறைக்குப் போகிறான் தங்கம். விடுதலையாகி வந்து பார்த்தால் தங்கை பிணமாகிக் கிடக்கிறாள்.
அடையாறு நூலகம்
வரலாறு
சிக்காகோ பல்கலைக்கழகம் அடையாறு நூலகத்தின் மிகத் தொன்மையான நூல்கள் மற்றும் பழங்கால சின்னங்களை உயர்தர தொழில்நுட்பத்தைப் பயன்படுத்தி பாதுகாக்க முயற்சித்து வருகிறது
தங்கம் (திரைப்படம்)
கதை
தன் தங்கையின் மரணத்துக்குக் காரணமானவர்களை கொன்று தங்கம் பழி தீர்ப்பதுதான் மீதிக் கதை.
அடையாறு நூலகம்
புற இணைப்புகள்
பகுப்பு:சென்னை நூலகங்கள்
தங்கம் (திரைப்படம்)
இசை
இப்படத்திற்கு ஸ்ரீகாந்த் தேவா இசையமைத்துள்ளார்.
வரவேற்பு
சிஃபி எழுதினார் " படத்தின் கதை மலைகளைப் போலவே பழமையானது. பி ( ம) சி தரப்பு ரசிகர்களை திருப்தி செய்யும் வெகுஜன மசாலா வடிவத்தில் வழங்கப்பட்டுள்ளது.  80 களில் வெற்றி பெற காரணியாக இருந்த அண்ணன்-தங்கச்சி பாசம், நகைச்சுவை போன்ற சூத்திரங்கள் இந்தபடத்தில் பயன்படுத்தபட்டுள்ளன. "  பிஹைண்ட்வுட்ஸ் எழுதிய விமர்சனத்தில் "தங்கம் பழைய மசாலா கொண்ட பழைய கோலிவுட் பார்முலா, அந்த பழைய, அடக்குமுறை ஆணாதிக்க உணர்வுகள் இனிமேல் மினுமினுக்காது என்பதை நிரூபிக்கிறது". Indiaglitz எழுதிய விமர்சனத்தில் "ஒட்டுமொத்தமாக, திரைப்படத்தில் புதியதாகவோ, அல்லது புதுமையானதாகவோ எதுவும் இல்லை. ஆனால் இது ஒரு நகைச்சுவை அம்சத்துடன் பொழுதைபோக்குகிறது ".
குறிப்புகள்
பகுப்பு:சிறீகாந்து தேவா இசையமைத்த திரைப்படங்கள் பகுப்பு:2008 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சத்யராஜ் நடித்த திரைப்படங்கள்
குமாரி (திரைப்படம்)
குமாரி 1952 ஆம் ஆண்டு வெளிவந்த தமிழ்த் திரைப்படமாகும். ஆர். பத்மநாபன் இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், மாதுரிதேவி மற்றும் பலரும் நடித்திருந்தனர்.
மேற்கோள்கள்
பகுப்பு:1952 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
கணினி நிரலாக்கம்
கணினி நிரலாக்கம் (பெரும்பாலும் நிரலாக்கம் என்று சுருக்கமாக), கணினி நிரல்களின் மூல நிரல் வடிவமைத்தல், எழுதுதல், பராமரித்தல், சோதனை செய்தல் மற்றும் பிழைத்திருத்தம் என்பன சார்ந்த செயல்முறை ஆகும். இந்த மூல நிரல் ஒன்று அல்லது அதற்கு மேற்பட்ட நிரலாக்க மொழிகளில் எழுதப்படுகிறது. நிரலாக்கத்தின் நோக்கம் கணினிகளை குறிப்பிட்ட செயல்பாடுகளை செய்யவிக்க அல்லது தேவையான நடவடிக்கைகளை வெளிப்படுத்த பயன்படுத்தும் வழிமுறைகளின் தொகுப்பை உருவாக்கல் ஆகும். மூல நிரல் எழுதும் செயலில் பெரும்பாலும் பயன்பாடு பற்றிய களஅறிவு, சிறப்பு வழிமுறைகள் மற்றும் முறைசார் தர்க்கம் உட்பட பல்வேறு துறைசார் நிபுணத்துவம் தேவைப்படுகிறது.
பகுப்பு:நிரலாக்கம்
திருச்சபை வரலாற்றின் தற்காலம்: கி.பி. 20ஆம் நூற்றாண்டு
திருச்சபை வரலாற்றின் கால கட்டங்கள்
கத்தோலிக்க திருச்சபையின் வரலாறு இரண்டாயிரம் ஆண்டுகளுக்கு மேலான கால கட்டத்தை உள்ளடக்கியது. அதன் வரலாற்றுக் காலங்களைப் பின்வருமாறு பிரிக்கலாம்:
கி.பி. 1900-2000: நிகழ்வுகள்
இன்று நாம் வழிபாட்டில் நினைவுகூருகின்ற புனித அருளானந்தர் என்ற ஜான் டி பிரிட்டோ போர்த்துகல் நாட்டு லிஸ்பன் நகரில் 1647இல் பிறந்தார். இயேசு சபையில் உறுப்பினராகச் சேர்ந்த அவர் புனித பிரான்சிஸ் சவேரியாரின் காலடிகளைப் பின்பற்றி இந்திய நாட்டுக்கு வந்தார். அப்போது "மதுரைப் பணித்தளம்" (Madurai Mission) என்று அழைக்கப்பட்ட பகுதியில் அவர் ஏழை எளியோருக்குப் பணிபுரிந்தார். அவர் தம் அயரா உழைப்பாலும், தன்னலமற்ற ஆர்வத்தாலும், ஏழைகள் மட்டில் கொண்டிருந்த ஆழ்ந்த அன்பாலும் அவர்களது அன்புக்கு உரியவரானார். இயேசுவைப் போல அருளானந்தரும் "எதிர்க்கப்படும் அறிகுறியாக" மாறினார். அவர் வெற்றிகரமாகப் பணியாற்றியதைக் கண்ட சிலர் பொறாமை கொண்டு அவரை எதிர்த்தனர். அதன் விளைவாக, அருளானந்தர் திருச்சபையின் மறைச்சாட்சியாக 1693, பெப்ருவரி 4ஆம் நாள் இறந்தார். இவ்வாறு அவர் கிறித்துவுக்குச் சான்று பகர்ந்தார்.
அன்புமிக்க இளைஞர்களே, சிறப்புமிக்க உங்கள் நாட்டுக்கு நான் திருப்பயணியாக வந்தேன். அப்பயணத்தின் இறுதியில் உங்களைச் சந்திக்கிறேன். உங்கள் நாட்டில் நான் கண்டுகொண்ட விழுமியங்கள் ஒருநாளும் அழியாதவை, மறைந்துபோகாதவை. இந்திய நாடு உலகத்தின் பிற நாடுகளோடு இணைந்து மனித குலத்திற்குச் சிறப்பான பணியை ஆற்ற வேண்டும் என்று வாழ்த்துகின்றேன்.
திருத்தந்தை இரண்டாம் யோவான் பவுல் பாலஸ்தீன நாடு தனி நாடாக உருப்பெற வேண்டும் என்பதற்குத் தம் ஆதரவைத் தெரிவித்தார்.
அவர் திருநாட்டுப் பகுதியாகிய எருசலேமுக்குத் திருப்பயணமாகச் சென்றார். அங்கே, பண்டைய எருசலேம் கோவிலின் இடிபகுதியாகிய "மேற்குச் சுவரில்" (Western Wall), திருத்தந்தை இரண்டாம் யோவான் பவுல் ஒரு சிறப்பு இறைவேண்டலைச் செருகி வைத்தார். அதில் காணும் வாசகம் இதோ :
இப்பயணத்தின்போது திருத்தந்தை இரண்டாம் யோவான் பவுல் எகிப்து நாட்டிலும் திருப்பலி நிறைவேற்றினார். அப்போது கத்தோலிக்க திருச்சபைக்கும் எகிப்திய கோப்து சபைக்கும் இடையே நல்லுறவு வளர வேண்டும் என்று கூறினார். இவ்விரு சபைகளும் கிபி 5ஆம் நூற்றாண்டில் பிரிந்தன.
(தொடர்ச்சி): திருச்சபை வரலாற்றின் தற்காலம்: கி.பி. 21ஆம் நூற்றாண்டு
வெளி இணைப்புகள்
பகுப்பு:கிறித்தவ வரலாறு பகுப்பு:கிறித்தவ இறையியல்
செட்டிக்குழிகோவிலூர் பச்சையம்மன் கோயில்
செட்டிக்குழிகோவிலூர் பச்சையம்மன் கோயில் தமிழ்நாட்டில் அரியலூர் மாவட்டம், செட்டிக்குழிகோவிலூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆர்எச் குருதி குழு முறைமை
ஆர்எச் குருதி குழு முறைமை (Rh blood group system) என்பது தற்போது அறியப்பட்டுள்ள 30 குருதிக் குழு முறைமைகளில் குறிப்பிடத்தக்க ஒன்றாகும். ஏபிஓ குருதி குழு முறைமைக்கு அடுத்தபடி முக்கியமானதாக இந்த முறைமை கருதப்படுகின்றது. இந்த ஆர்எச் குருதி குழு முறைமையில் தற்போது 50 குருதிக்குழு பிறபொருளெதிரியாக்கிகள் அடையாளம் காணப்பட்டுள்ளன. அவற்றில், D, C, c, E, e ஆகிய ஐந்து பிறபொருளெதிரியாக்கிகளே மிக முக்கியமானவையாகக் கருதப்படுகின்றன. பொதுவாகப் பயன்படுத்தப்படும் ஆர்எச் காரணி (Rh factor), ஆர்எச் நேர் (Rh positive), ஆர்எச் எதிர் (Rh negative) என்ற பதங்கள் பிறபொருளெதிரியாக்கி D ஐயே குறிக்கும். ஆர்எச் நேர் என்பது ஆர்எச் காரணி உள்ள குருதியையும், ஆர்எச் எதிர் என்பது ஆர்எச் காரணி அற்ற குருதியையும் குறிக்கும்.
இந்த ஆர்எச் குருதி குழு முறைமையின், முக்கியமாக D பிறபொருளெதிரியாக்கியின், முக்கியத்துவமானது குருதி மாற்றீட்டின்போது மட்டுமன்றி, குழந்தை பிறப்பில், புதிதாகப் பிறக்கும் குழந்தையில் ஏற்படக்கூடிய Hemolytic disease of the newborn or erythroblastosis fetalis என்ற நிலையிலும் மிகவும் முக்கியமாக இருக்கின்றது. தகுந்த சோதனைகள் மூலம், ஆரம்பத்திலேயே இந்நிலை தோன்றக்கூடும் என்பதை எதிர்வுசொல்வது இலகுவாக இருப்பதனால், இந்த நிலைக்கு முதலிலேயே தடுப்பு நடவடிக்கை செய்வது அவசியமாகும்.
ஆர்எச் காரணி
ஒவ்வொரு மனிதனிலும் உள்ள குருதியிலுள்ள குருதிச் சிவப்பணுக்களின் மேற்பரப்பில் ஆர்எச் காரணி இருக்கலாம், அல்லது இல்லாமல் போகலாம். ஆர்எச் காரணி இருக்குமாயின் அவர் ஆர்எச் நேர் (Rh+) உள்ளவர் என்றும், இல்லாதுவிடின் ஆர்எச் எதிர் (Rh-) உள்ளவர் என்றும் கூறுவோம். இங்கே முக்கியமாக D பிறபொருளெதிரியாக்கியே கருதப்படும். D பிறபொருளெதிரியாக்கி இருப்பின் ஆர்எச் நேர் என்றும், D பிறபொருளெதிரியாக்கி இல்லாதுவிடின் ஆர்எச் எதிர் என்றும் அமையும். இதனை குறியிடும்போது பொதுவாக ABO வகையினைக் குறிப்பிட்டு, அதனைப் பின்னொட்டாக நேர் அல்லது எதிர் குறியீட்டை வழங்குவர்.
எ.கா.:
D பிறபொருளெதிரியாக்கியே முதன்மையானதாகக் கருதப்படினும், இந்த குருதி குழு முறைமையில் உள்ள ஏனைய பிறபொருளெதிரியாக்கிகளும் தொடர்புடையவையே.
பாரம்பரியம்
D பிறபொருளெதிரியாக்கி உருவாகக் காரணமாக முதலாவது நிறப்புரியின் குறுங்கை இழையில் உள்ள ஒரு மரபணுவே (RHD) காரணமாக உள்ளது. இதில் வேறுபட்ட மாற்றுருக்கள் காணப்படும். குறிப்பிட்ட மரபணுவானது D பிறபொருளெதிரி புரதத்திற்கான குறியாக்க வரிசையைக் (coding sequence) கொண்டுள்ளது. அந்த மரபணு தொழிற்படும் நிலையில் இருக்கையில், அது ஆர்எச் நேராக (D+) இருக்கும். D- தனியன்களில், இந்த தொழிற்படும் புரதத்திற்கான மரபணுவில் குறைபாடு இருந்திருக்கும். இதனால் இவ்வகைத் தனியன்களில் அதற்கெதிரான பிறபொருளெதிரி உருவாகும்.
ஆர்எச் காரணியில் அடுத்து வரும் C, c, E, e என்னும் பொதுவான நான்கு பிறபொருளெதிரியாக்கிகளுக்கான எபிடோப்களில் (epitopes), வேறொரு மரபணுவினால் (RHCE) குறியாக்கம் செய்யப்படும் RhCE புரதத்தில் வெளிப்படுத்தப்படும். முதனி கூர்ப்பு நடைபெற்றபோது, RHCE இரட்டிப்பினால் RHD உருவாகியதாகக் ஆய்வுகள் மூலம் காட்டப்பட்டுள்ளது. எலிகளில் RH மரபணு மட்டுமே உள்ளது.
குருதி மாற்றீடு
குருதி மாற்றீட்டின்போது ABO குருதிவகையுடன் சேர்த்து ஆர்எச் (நேர் / எதிர்) வகையும் கருத்தில் கொள்ளப்பட வேண்டியது அவசியமாகின்றது.
பிறந்த குழந்தைகளில் குருதிச் சிவப்பணு சிதைவு நோய்
பொதுவாக இந்நோய் நிலையானது Rh- தாய்க்கு Rh+ குழந்தை முதலில் உருவாகி (அதற்கு தந்தை Rh+ ஆக இருந்திருப்பார்), இரண்டாவது அல்லது அதைத் தொடர்ந்து வரும் கருத்தரிப்பிலேயே நிகழும். தாய்க்கு Rh- இருப்பதனால், முதலாவது குழந்தை பிறப்பின்போது தாய், குழந்தையின் குருதிக்கு வெளிப்படுத்தப்பட்டால், குழந்தையிலுள்ள Rh+ பிறபொருளெதிரியாக்கிக்கு எதிரான எதிர்-Rh (anti-Rh antobody) பிறபொருளெதிரி தாயில் உருவாகும். இந்த பிறபொருளெதிரியானது IgG யாக இருக்க முடியும். தாயில் இருக்கும் அந்த பிறபொருளெதிரியானது, மீண்டும் ஒரு Rh+ குழந்தை உருவாகினால், நஞ்சுக்கொடியூடாக கடத்தப்பட்டு குழந்தையில் உள்ள Rh பிறபொருளெதிரியாக்கியுடன் தாக்கமுற்று நோய் நிலையை ஏற்படுத்தும்.
மேற்கோள்கள்
பகுப்பு:குருதிக் குழு முறைமைகள்
Bloedgroep
ப. யூ. அய்யூப்
'''ப. யூ. அய்யூப்''' (பிறப்பு: செப்டம்பர் 15 1938) இந்திய முஸ்லிம் எழுத்தாளர், புதுவைத் தொலைக்காட்சி நிலையத்தின் முன்னாள் இயக்குநர், இலக்கிய ஆர்வலர், பல்வேறு இதழ்களிலும் சிறப்பு மலர்களிலும் கதை, கட்டுரை, கவிதைகளை எழுதியுள்ளார். சிறந்த சிறுகதைக்காக இலக்கியச் சிந்தனை பரிசு பெற்றவர்.
காலில் சிப்ரான் எழுதிய தி ப்ரோபட் என்ற நூலைப் பேரறிவாளன் என்ற தலைப்பில் மொழிபெயர்த்து வெளியிட்டுள்ளார்.
உசாத்துணை
பகுப்பு:தமிழக எழுத்தாளர்கள் பகுப்பு:1938 பிறப்புகள் பகுப்பு:இந்திய முஸ்லிம் எழுத்தாளர்கள் பகுப்பு:புதுச்சேரி எழுத்தாளர்கள்
மாணாவதி
மாணாவதி 1952 ஆம் ஆண்டு வெளிவந்த தமிழ்த் திரைப்படமாகும். சர்வோதயா பிலிம்ஸ் நிறுவனத்தினரால் வெளிவந்த இத்திரைப்படத்தில் முக்கமலா, மாதுரி தேவி மற்றும் பலரும் நடித்துள்ளனர்.
பகுப்பு:1952 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மண் பாதுகாப்பு
மண் பாதுகாப்பு என்பது பூமியின் மேற்பரப்பிலிருந்து மண் அரித்துச் செல்லப்படுதல் அல்லது அதிகப் பயன்பாடு, அமிலத்தன்மையடைதல், உவர்மை அல்லது இதர இரசாயன மண் கெடுதல் ஆகியவற்றின் காரணமாக இரசாயன மாற்றமடைதல் ஆகியவற்றிலிருந்து மண்ணைப் பாதுகாக்கும் மேலாண்மை உத்தியாகும். இத்தகைய செயல்பாடுகளுக்கான முதன்மை அணுகுமுறைகள் பின்வருமாறு:
thumb|right|240px|பெரும அளவு அரிப்புடன் ஆடு மேய்ச்சல் நிலம், ஆஸ்திரேலியா.
இதர வழிகளில்;
ஏற்ற பயிர் சுழற்சி, மூடு பயிர்கள் மற்றும் காற்றுத் தடுப்புக்கள் தொடர்புடைய முடிவுகளானது மண் அரிப்பு சக்திகள் மற்றும் நுண்ணூட்டச் சத்து குறைதலின் இரசாயன மாற்றங்கள் ஆகிய இரண்டிலும் மண் அதன் உறுதியினைத் தாங்கி நிற்கும் திறனுக்கு மையமாக இருக்கிறது. பயிர் சுழற்சி என்பது குறிப்பிட்ட நிலத்தில் எளிமையாக மரபு ரீதியிலான பயிர் மாற்றாக இருக்கிறது. ஆகையால் நுண்ணூட்டத் சத்து குறைபாடு என்பது ஒற்றைப் பயிர் வளர்ச்சியில் மீண்டும் நிகழும் இரசாயன உட்கொள்ளல்/வெளியேற்றத்தினைத் தவிர்ப்பதாக இருக்கிறது.
மண் அரிப்பதிலிருந்து பாதுகாத்தல், களை நிறுத்தம் அல்லது மிகை நீராவியாதல் ஆகிய செயல்பாட்டை மூடு பயிர்கள் செய்கின்றன. எனினும் அவை முக்கிய மண் இரசாயன செயல்பாடுகளையும் செய்யலாம். எடுத்துக்காட்டாக அவரையினங்கள் மண் நைட்ரேட்களை வளரச்செய்வதற்காக ஆழமாக உழப்படலாம். மேலும் மற்ற தாவரங்கள் மண்ணிற்கான கெடுதல்களை வளர்சிதை மாற்றம் செய்யும் திறன் அல்லது பாதகமான pH ஐ மாற்றம் செய்யும் திறனைக் கொண்டிருக்கின்றன. முகுனா ப்ரூரியேன்ஸ் (வெல்வட் பீன்) எனும் மூடு பயிரானது நைஜீரியாவில் பாஸ்பேட்டின் இடுதலுக்குப் பிறகு பாஸ்பரஸ் கிடைத்தலை அதிகரிக்க பயன்படுகிறது. இதேப் போன்றதான பார்வைகளில் சில நகர்புற நில அமைப்பிலும் பயன்படுத்தப்படுகின்றன. குறிப்பாக மண் அரிப்பு தடுப்புத் தேர்வாக நில மூடல் மற்றும் களை ஒடுக்கம் ஆகியவற்றில் பயன்படுத்தப்படுகின்றன.
அடர்த்தியான வரிசைகளைப் போதுமான அளவு நடுவதன் மூலம் அல்லது மரங்களின் வரிசைகளால் காற்றடிக்கும் விவசாய நிலத்திற்கு காற்று அரிப்புக்கான வெளிக்காட்டல் மூலமாகக் காற்றுத் தடுப்புக்கள் உருவாக்கப்படுகின்றன. வருடம் முழுமைக்கான பாதுகாப்பிற்கு எப்போதும் பசுமையான வகைகள் விரும்பப்படுகின்றன. இருப்பினும் வறண்ட மண் மேற்பகுதிகளில் இலைகளின் இருப்பு உள்ளவரை, பலன் அளிக்கும் மரங்களும் போதுமானவற்றை அளிக்கின்றன. மரங்கள், குட்டைச் செடிகள் மற்றும் நிலமூடல் ஆகியவையும் மேற்புறப் பரப்புத் தடுத்தல் உறுதி செய்யப்படுவதன் மூலமாக மண் அரிப்புத் தடுப்பிற்கான திறன் வாய்ந்த பெரிமீட்டர் செயல்பாடாக இருக்கின்றன. இந்தப் பெரிமீட்டர் அல்லது இடை வரிசைச் செயல்பாட்டின் சிறப்பு வடிவமானது இரு வழிகளிலும் "புல்பாதையைப்" பயன்படுத்துவது மற்றும் மேற்புற பிரிவால் வீணாகிச் செல்வது, மேற்புற ஓடுதலைத் தடுத்தல் மற்றும் மேற்புற நீரின் மெதுவான ஊடுருவலை ஊக்குவித்தல் போன்றவையாகும்.
மண் அரிப்பு தடுப்பு
விவசாயிகள் பல நூற்றாண்டுகளாக செயல்படுத்தி வரும் வழக்கமான நடைமுறைகளும் கூட இருக்கின்றன. அவை அமைப்பு விவசாயம் மற்றும் மேற்கூரையிடுதல் ஆகிய இரு முக்கிய வகைகளில் வருகின்றன. அவை அமெரிக்க நேச்சுரல் ரிசோர்சஸ் கன்சர்வேஷன் சர்வீஸசால் பரிந்துரைக்கப்பட்ட முறைகளாகும். அதன் குறியீடு 330 என்பது பொதுவான தரநிலையாக இருக்கிறது. அமைப்பு விவசாயம் பழங்கால போனீஷியன்களால் பயன்படுத்தப்பட்டது. மேலும் அது இரண்டு முதல் பத்து சதவீதம் சரிவுள்ள இடங்களில் திறன் வாய்ந்ததாக அறியப்படுகிறது. அமைப்பு உழுதல் ஆனது பயிர் ஈட்டலை மேம்பட்ட மண் தங்கவைத்தல் விளைவுகளின் காரணமாக 10 முதல் 50 சதவீதம் வரை அதிகரிக்கலாம்.
பாதுகாப்பு உழவு அமைப்புக்கள் மற்றும் பயிர் சுழற்சி போன்ற பல அரிப்பு தடுப்பு முறைகள் பயன்படுத்தப்படலாம்.
கீலைன் வடிவமைப்பு என்பது விவசாயத்தை மேம்படுத்து ஒரு அமைப்பு ஆகும். அதில் மொத்த நீர்ப்பிடிப்பு அமைப்புக்கள் அமைப்பு வரிசைகளில் வடிவமைக்க கணக்கில் கொள்ளப்படுகின்றன. மேற்கூரையிடுதல் என்பது இருக்கைகளை உருவாக்கும் நடைமுறையாகும் அல்லது மலைப்பகுதிகளில் கிட்டத்தட்ட மட்டங்களை சமன்படுத்துவதாகும். மேற்கூரையிட்ட விவசாயம் மிகப் பொதுவாக குறை வளர்ச்சியுடைய நாடுகளின் சிறிய விவசாயங்களில் உள்ளது. இங்கு இயந்திரமயமாக்கல் கருவியை பாயன்படுத்துவது கடினமாகும்.
குறை வளர்ச்சியுடைய நாடுகளில் எரித்து அழித்துவிடுதல் மற்றும் வறட்சியின் காரணமாக சுயவாழ்க்கை விவசாயத்திற்குப் பயன்படுத்துதல் போன்றவற்றால் மனிதர்களின் மக்கட்தொகை அதிகரிப்பு வெப்பமண்டல காடுகளின் அழிவிற்குக் காரணமாகிறது. காடழிப்பிற்கான தொடர்ச்சியாக பொதுவாக பேரளவில் மண் அரிப்பு ஏற்படுதல், மண் நுண்சத்தின் இழப்பு ஏற்படுதல் மற்றும் சிலநேரங்களில் மொத்த பாலைவனமயமாக்கல் ஏற்படுகிறது.
அமிலத்தன்மை மேலாண்மை
Na<font size="-2">+, K<font size="-2">+, Ca<font size="-2">2+, Mg<font size="-2">2+ and Cl<font size="-2">- போன்றவை அமிலத்தனமைக்குக் காரணமான அயனிகள் ஆகும். அமிலத்தன்மை பூமியின் விவசாயம் செய்யக்கூடிய மூன்றில் ஒரு பங்கு நிலத்தினை பாதிக்கும் என்று மதிப்பிடப்பட்டுள்ளது. மண் அமிலத்தன்மை பெரும்பாலான பயிர்களில் வளர்சிதை மாற்றத்தைப் பாதிக்கிறது. மேலும் மண் அரிப்பு பொதுவாக தாவரத் தோல்விக்குக் காரணமாகிறது. அமிலத்தன்மையானது அதிக நீர்ப்பாசனத்தால் வறண்ட நிலங்களிலும், மேலீடான உப்பு நீர் படிமம் உள்ளப் பகுதிகளிலும் நிகழ்கிறது. மிகை நீர்ப்பாசன நிகழ்வில் உப்புக்கள் மேல்புற மண் படிமங்களில் பெரும்பாலான மண் ஊடுருவலின் துணை விளைவாகும். மிகை நீர்ப்பாசனம் வெறும் உப்பு படிதலின் விகிதத்தை உயர்த்துகிறது. நன்கறியப்பட்ட மேலீடான உப்பு நீர் படிவ நீர்த்தேக்க செயல்பாடு எகிப்தில் 1970 ஆம் ஆண்டு அஸ்வான் அணை கட்டப்பட்டப் பிறகு நிகழ்ந்தது. நிலத்தடி நீரின் அளவு அணை கட்டப்பட்டதால் அதிக உப்புக்கள் நீர் அளவில் உயர்வதற்கு வழிவிட்டது. கட்டப்பட்ட பிறகு அதிகளவிலான நீர் மட்டம் மண் உப்புத்தன்மைக்கு வழிவிட்டது. அதற்கு முன் அவை விவசாய நிலங்களாக இருந்தன.
ஹூயூமிக் அமிலத்தின் பயன்பாடு குறிப்பாக மிகை நீர்ப்பாசனம் நடைமுறையில் உள்ள இடங்களில் மிகை உப்புத்தன்மையைத் தடுக்கும். ஹூயூமிக் அமிலத்தின் உடனான இயங்கமைப்பில் இரு ஆனியன்ஸ் மற்றும் கேஷன்ஸ்சை அமைக்கும் மற்றும் அவற்றை வேர்ப்பகுதிகளிலிருந்து நீக்கும். சில நிகழ்வுகளில் அது உப்பு நீரினைத் தாங்கி நிற்கும் தாவரங்களைக் கண்டறியப் பயன்படுகிறது. அதை மேற்புற நீரில் உப்புத்தன்மை குறையும் வரை பாயன்படுத்தலாம்; அத்தகைய உப்பு-தாங்கும் தாவரங்கள் வட அமெரிக்காவிலும், ஐரோப்பாவின் மத்திய தரைக்கடல் பகுதியிலும் உள்ள சால்ட்புஷ் போன்று ஏராளமானவையுள்ளன.
ஹைட்ரஜன் மண் விழுக்காடு (pH)
டிடிகாகா ஏரியின் மண் pH நிலை சில இடங்களில் பயிரை வளரச் செய்யும். அதுவும் கூட அமில மழை அல்லது மண் கெடுதலுக்குள்ளாக்கும் அமிலங்கள் அல்லது அதன் அடிப்படைகளால் பாதிக்கப்படலாம். மண் pH இன் பங்கு தாவரத்திற்குக் கிடைக்கின்ற நுண்ணூட்டத்தை கட்டுப்படுத்துகிறது. அடிப்படை நுண்ணுயிரிகள் (கால்சியம், பாஸ்பரஸ், நைட்ரஜன், பொட்டாசியம், மக்னீசியம், கந்தகம் ஆகியவை) நடுநிலையானது முதல் மென்மையான அமிலத்தன்மை உடைய மண்கள் வரை வளர்கின்றன. கால்சியம், மக்னீசியம் மற்றும் பொட்டாசியம் ஆகியவை வழக்கமாக தாவரங்களுக்கு கிடைப்பது கரிம மூலப்பொருட்கள் கேஷன் பரிமாற்று மேற்புறங்கள் வழியாகவும் களிமண் மேற்புற துகள்கள் வழியாகவும் கிடைக்கிறது. அமிலத்தன்மையானது அதிகரித்து இத்தகைய கேஷன்ஸ்சை துவக்கத்தில் கிடைக்கச் செய்கின்றன. நுண்ணூட்ட கேஷன்சின் மீதமுள்ள மண் ஈரப்பத குவியல்கள் அபாயகரமான கீழ் அளவிலானதற்கு விழலாம் அது துவக்க நுண்ணூட்ட உள்வாங்குதலுக்குப் பிறகு நிகழும். மேலும் நுண்ணூட்டத்தில் கிடைக்கும் எளிமையான pH உறவுமுறை ஏதுமில்லை. சிக்கலான மண் வகைகளின் இணைப்பு, மண் ஈரப்பத பகுதிகள் மற்றும் வானிலை காரணிகளின் காரணமாக உள்ளது.
மண் நுண்ணுயிரிகள்
மண் வளத்தை பாதுகாப்பதில் பயன் தரும் மண் நுண்ணுயிரிகளை மேம்படுத்தும் சாத்தியம் ஒரு முக்கியக் கூறாகும்; மேன்மேலும் இது பேரளவு உயிரி வகைகளை உள்ளிட்டிருக்கிறது குறிப்பாக மண் புழுக்கள் அது போன்ற நுண்ணுயிரிகள் ஆகும். மண் புழுக்களின் காற்று மற்றும் பேரளவு ஊட்டச்சத்து கிடைப்பது போன்ற சாதகமான விளைவுகள் நன்கறியப்பட்டவை. புழுக்கள் காஸ்ட் வடிவில் எச்சமிடுகையில் ஒரு சமநிலையிலான கனிமங்கள் மற்றும் தாவர ஊட்டச்சத்துக்கள் ஒரு வகையான வேர் ஏற்றலுக்கு தகுந்தபடி செய்யப்படுகின்றன. ஒரு அமெரிக்க ஆராய்ச்சியில் மண் புழு காஸ்டுக்கள் நைட்ரஜனில் ஐந்து முறையும் பாஸ்பேட்டில் ஏழுமுறையும் மற்றும் பொட்டாசியத்தில் பதினோரு முறையும் அது சுற்றியுள்ள உயர்ந்த 1500 மிமி மண்ணைவிட வளமானதாக இருப்பது கண்டறியப்பட்டது. ஒரு புழு ஒரு வருடத்திற்கு உற்பத்தி செய்யும் காஸ்டுக்களின் எடை 4.5 கிலோவைக் காட்டிலும் அதிகமாகும். பொந்து வளையில் இருக்கும் மண் புழு மண் போரோசிட்டியை உருவாக்கும் மதிப்பில், காற்று மற்றும் வடிகால் ஆகியவற்றின் வழிமுறைகளை அதிகரிக்கிறது.
thumb|200px|right|மஞ்சள் பூஞ்சான், கரிம சிதைவை விளக்கும் காளான்.[10]
மண் நுண்ணியிரிகள் விலங்குகளின் பெரு நுண்ணூட்டச் சத்து வாழ்வில் முக்கியமான பங்கு வகிக்கின்றன. எடுத்துக்காட்டாக நைட்ரஜன் நிலைப்பாடு இயல்பாக வாழும் அல்லது இணைவாழ்வு நுண்ணியிரி மூலம் எடுத்துக் கொள்ளப்படுகிறது. அமோனியாவை உற்பத்தி செய்வதற்காக வாயுக்குரிய நைட்ரஜனை ஹைட்ரஜனுடன் கலக்கும் நைட்ரஜீனேஸ் நொதிகளை இந்த பாக்டீரியாக்கள் கொண்டிருக்கின்றன. பின்னர் அது தங்களுக்குள்ளேயே உடலமைப்பியல் சேர்மங்களைச் செய்வதற்காக பாக்டீரியாக்களால் மேலும் மாற்றப்படுகிறது. பயறுவகைச் செடிகளின் வேர், வேர்முடிச்சு போன்றவற்றில் வாழும் வோமுடிச்சு நுண்ணுயிரிகள் நைட்ரஜனை நிலைப்படுத்தும் நுண்ணியிரிகளாகும். இங்கு அவை தாவரங்களுடன் ஒரு பரிமாற்ற உறவை ஏற்படுத்தி கார்போஹைட்ரேட்டுக்குப் பரிமாற்றமாக அமோனியாவை உற்பத்திச் செய்கின்றன. கார்பன் சுழற்சி முறையில் மற்ற உண்ணிகளின் பரவூட்டம் முறையில் கார்பன் உயிர்க்கோளத்துக்குள் இடமாற்றப்படுகிறது. பூஞ்சைகள் இறந்த கரிம மூலகங்களையும் (சிதைபொருள்) மற்றும் நுண்ணியிரி நொதித்தல் அல்லது சிதைவு கூறுகளிலிருந்து எடுத்துக் கொள்ளுதல் போன்றவற்றை இந்த முறை உள்ளடக்கியது.
வேர்க்கவசக்கூட்டம் என்பது மண்-வாழிட பூஞ்சை மற்றும் கலன்றாவரத்தின் வேரில் வாழும் பூஞ்சைக்கு இடையில் உள்ள இணைவாழ்வு இணைப்பாகும். தாவரங்களிலிருந்து வெல்லங்கள் மற்றும் அமினோ அமிலங்கள் பிரித்தெடுக்கப்பட்ட பின்பும் அவற்றில் உள்ள கனிமப்பொருள்கள், தண்ணீர் மற்றும் தாவரத்திற்கு கரிம ஊட்டச் சத்துக்கள் அதிகரிப்பது போன்றவற்றிக்கு பூஞ்சை உதவி புரிகிறது. எண்டோமைக்ரோசை (வேர்களில் ஊடுருவுபவை) மற்றும் எக்டோமைக்ரோசை (வேர்களை சுற்றி உறையை உருவாக்குபவை) என்ற இரண்டு முக்கியமான வகைகள் உள்ளன. வாழ்விட சுற்றுச்சூழலில் உள்ள மண்ணிலிருந்து நாற்று வளர அல்லது செழிப்புற இயலாத நிலையில் இருந்த போது விஞ்ஞானிகள் இவற்றைக் கண்டறிந்தனர்.
[எக்ஸ்ட்ரமோபைல் போன்ற சில மண் நுண்ணியிரிகள் வெப்பநிலை, pH மற்றும் நீர் இழப்பு போன்ற உச்ச அளவு சுற்றுச்சூழல் நிலைகளையும் பொருத்தமாக்கிக் கொள்ளும் சிறப்பு பண்புகள் பெற்றவை.
பூச்சிக்கொல்லிகள் மற்றும் களைக்கொல்லிகள் போன்றவை தாவரங்களை வளர்க்க பயன்படுத்துவதன் மூலம் மண் கனிமங்களின் எதிர்ப்பாற்றல் குறையும். சில நேரங்களில் இரசாயன உபயோகத்தின் எதிர்பார்க்காத அல்லது திட்டமிடப்படாத செயல்கள் மண் கனிமங்களை இறக்கச் செய்துவிடும். மண் கனிமங்களில் உள்ள எஞ்சிய நச்சுத்தன்மை மேலும் புவியின் சூழல் நிலைகள் ஆகியவற்றை முழுமையாகப் புரிந்து கொண்ட பின்பு தான் பூச்சிக்கொல்லிகளை உபயோகிக்க வேண்டும்.
மண் நுண்ணியிரிகளைக் கொலை செய்வது என்பது குறைத்தல் மற்றும் எரித்தல் விவாசாய முறைகளின் தீங்கு விளைவிக்ககூடிய விளைவுகளாகும். பரப்பில் வெப்பநிலையை உண்டாக்குவதன் மூலம், மண் மற்றும் பதியமுறைகளைக் கொண்ட கனிமங்களின் முக்கிய பொருட்கள் அழிக்கப்படுகின்றன. மேலும் இந்த நிகழ்வு பல சூழல்களில் மீளாத்தன்மையுள்ளதாக உள்ளது (மனித உயிர்களை உருவாக்குவதற்காக). மாற்றிப் பயிரிடல் என்பது கூட குறைத்தல் மற்றும் எரித்தல் முறையை ஒரு பகுதியாகக் கொண்ட பயிரிடல் அமைப்பாகும்.
இந்த அமைப்புகள் மண் வளம் மற்றும் தாவர வளர்சிதை மாற்றம் ஆகியவற்றுக்கு எதிரான விளைவுகளை உருவாக்க கூடியது. pH இன் முக்கிய பங்கு முன்பு கலந்துரையாடப்பட்டது. மண் முக்கியமானதாக கருதப்படும் இடங்களில் கடினமான உலோகங்கள், கரைதிரவம், பெட்ரோலிய ஹைட்ரோகார்பன்கள், களைக்கொல்லிகள் மற்றும் பூச்சிக்கொல்லிகள் போன்றவைகள் மண் எச்சங்களை வழங்குகிறது. இந்த வேதியியல் பொருட்களில் சில வகைகள் விவசாய நிலங்களுக்கு முற்றிலும் கேடு விளைவிப்பவை. மற்றவை (பூச்சிக்கொல்லிகள் மற்றும் களைக்கொல்லிகள்) குறிப்பிட்ட சிறப்பியல்பிற்கான திட்டமிட்டு உபயோகப்படுத்தப்படும். இவ்வாறு சேர்க்கப்பட்ட வேதியியல் பொருட்கள் மண்ணில் நீண்ட அரை-வாழ்வைக் கொண்டுள்ளன. ஒரேநிலை அல்லது உயிரைப் போக்கும் நிலையில் உள்ள வழிப் பொருள் இரசாயனங்களை தரம் குறைத்து உருவாக்குகின்றன. விவசாயத்தில் இரசாயனப் பொருட்களுக்கான ஒரு பதிலீடு மண் நீராவியேற்றம் ஆகும். சாதகமான மற்றும் பாதகமான நுண்ணிய கனிமங்களை கொல்லுவதன் மூலம் நீராவி மண்ணை உயிரற்றதாக மாற்றுகிறது. எனினும் பாதகமானவை இருப்பதற்கான சாத்தியம் இல்லை. மண்ணில் உள்ள ஊட்டச்சத்துக்களை நீராவி வெளிக் கொண்டு வருவதன் மூலம் இந்த வெப்ப முறைக்கு பிறகு மண்ணின் வளம் அதிகரித்து தாவரங்கள் சிறப்பாக வளர வழிவகைச் செய்கிறது.
மண் அசுத்தப்படுவதை சரி செய்வதற்கான செலவுகள் விவசாயம் சார்ந்த சிக்கன பகுப்பாய்வில் எளிதாக தீர்மானிக்க கூடியவை அல்ல. சுத்தப்படுத்தவதற்கான செலவுகள் மிகவும் அதிகமாக உள்ள போதிலும் மனித நலத்தைக் கருத்தில் கொண்டு நாடுகள் மற்றும் மாநிலங்களின் சுற்றுச்சூழல் நலக் குழுமங்கள் அடிக்கடி மண் சுத்தப்படுத்துதலை செயல்படுத்த வேண்டும்.
தாதுக்களாகப் பிரித்தல்
தாவரங்கள் நீர் ஊட்டத்தை முழுமையாக பெறும் விதத்தில் மண்ணைத் தாதுவாக மாற்றுவது சில நேரங்களில் மேற்கொள்ளப்படும். நொறுக்கிய பாறைகளை சேர்க்கும் இயற்கை முறை அல்லது இரசாயனக் கலவைகளை மண்ணில் பயன்படுத்தும் முறை ஆகியவற்றின் முறையில் இது இருக்கும். இந்த இரண்டு முறைகளிலும் மண்ணின் தாதுக்களைக் குறைப்பது முக்கிய காரணமாக இருக்கும். பொதுவான கலவையான பாஸ்பரஸ் மற்றும் அயல்பண்புடைய கலவைகளான துத்தநாகம் மற்றும் செலினியம் போன்ற தாதுக்களின் வகைகள் இணைக்கப்படும். நீருக்குரிய தனிமங்களை மண்ணுடன் கலப்பதற்கான விரிவான ஆராய்ச்சி மேற்கொள்ளப்பட்டுள்ளது.
குறிப்புகள்
பகுப்பு:கூகுள் தமிழாக்கம்-சுற்றுச்சூழலியல்
சனிக்கிழமையில் துவங்கும் சாதாரண ஆண்டு
இது சனிக்கிழமையில் துவங்கும் சாதாரண ஆண்டுகளுக்கான நாட்காட்டி ஆகும். (உ.ம். கிரிகோரியன் ஆண்டு 1994, 2005, 2011 மற்றும் 2022 ஜூலியன் ஆண்டு 1905, 1911)
மேற்கோள்கள்
பகுப்பு:கிரெகொரியின் நாட்காட்டி பகுப்பு:யூலியன் நாட்காட்டி பகுப்பு:சனிக்கிழமை
ஔவையார்
thumb|right|[[மெரினா கடற்கரையில் நிறுவப்பட்ட சிலை]] ஔவையார் நன்கு அறிமுகமான ஒரு பெண் புலவர். ஔவையார் என்னும் பெயர் கொண்ட புலவர்கள் பலர் இருந்தனர். நூலமைதி, தமிழ்நடை, தொடர்புடையோர் முதலானவற்றைக் கருத்தில் கொண்டு வரலாற்று நோக்கில் பார்க்கும்போது அவர்கள் வெவ்வேறு காலத்தில் வாழ்ந்தவர்கள் என்பது புலனாகும்.
காலந்தோறும் ஔவையார்
என்று பாகுபடுத்திக் காணமுடிகிறது. சங்க கால புலவர் ஒளவை அதியமான் காலத்தில் வாழ்ந்தவர், அக்காலத்தில் வாழ்ந்தவரே கபிலர், கபிலரின் நண்பனான பாரியின் மகள்களான அங்கவை, சங்கவை இருவரின் திருமணத்திற்கு முயற்சி மேற்கொண்டவர்கள் அவ்வையும் , கபிலரும் ஆவர்.
அன்றியும் ஔவையார் நூல்கள் பட்டியலில் வரும் பல நூல்கள் பெயரளவிலேயே காணப்படுகின்றன. அவை
சங்ககால ஔவையார்
thumb|ஔவையாருக்கு [[அதியமான் நெடுமான் அஞ்சி|அதியமான் அரிய நெல்லிக்கனி வழங்கியதைச் சித்தரிக்கும் சிலை]] சங்ககால ஔவையார் நம் கற்பனையில் உள்ளவர் போல '''முதுமைக் கோலத்தவர் அல்லர். இளமை ததும்பும் விறலி'''. இவர் பாடிய 59 பாடல்கள் சங்கநூல்களில் இடம்பெற்றுள்ளன. அகநானூறு, குறுந்தொகை , நற்றிணை , புறநானூறு ஆகிய தொகுப்பு நூல்களில் அவை உள்ளன. சங்கப்புலவர் பாடல்தொகை வரிசையில் இவர் 9-ஆம் இடம் பெற்றுள்ளார். ஔவை சங்க காலப் புலவர்களில் சிறந்தவர்.
அறநூல் புலவர் ஔவையார்
நீதி இலக்கிய காலத்து ஔவையார் எழுதிய ஆத்திசூடி, கொன்றை வேந்தன், மூதுரை போன்றவை உலகுக்கு நற்கருத்தை கூறி மக்களை நலமுடன் வாழ செய்கின்றன.
ஒளவை என்ற சொல்லின் பொருள்
ஒளவை என்பது மூதாட்டி அல்லது தவப்பெண் என்ற கருத்தை உடையது என்று பழந்தமிழ் அகராதி கூறும்.
வெளி இணைப்புகள்
பகுப்பு:சங்கத் தமிழ்ப் பெண் புலவர்கள் பகுப்பு:தமிழ்ப் புலவர்கள் பகுப்பு:தமிழ் மெய்யியலாளர்கள்
பூலாங்குறிச்சி ஊராட்சி
பூலாங்குறிச்சி ஊராட்சி (Poolankurichi Gram Panchayat), தமிழ்நாட்டின் சிவகங்கை மாவட்டத்தில் உள்ள திருப்பத்தூர் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3229 ஆகும். இவர்களில் பெண்கள் 1577 பேரும் ஆண்கள் 1652 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
குறிப்பிடத்தகுந்த நபர்
கா.சண்முகம் என்கிற காசிவிசுவநாதன் சண்முகம், சட்ட, உள்துறை அமைச்சர், சிங்கப்பூர்.
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சின்னபெத்தாம்பட்டி ஊராட்சி
சின்னபெத்தாம்பட்டி ஊராட்சி (Chinnapethampatti Gram Panchayat), தமிழ்நாட்டின் நாமக்கல் மாவட்டத்தில் உள்ள மோகனூர் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 574 ஆகும். இவர்களில் பெண்கள் 283 பேரும் ஆண்கள் 291 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தென்பாதி கதிர்காம பாலதண்டாயுதபாணி சுவாமி கோயில்
தென்பாதி கதிர்காம பாலதண்டாயுதபாணி சுவாமி கோயில் தமிழ்நாட்டில் நாகப்பட்டினம் மாவட்டம், தென்பாதி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கதிர்காம பாலதண்டாயுதபாணி சன்னதியும், கிருஷ்ணர், விநாயகர், முருகன், நடராஜன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வி. கே. வெள்ளையன்
'''வி. கே. வெள்ளையன் (வெள்ளையன் காளிமுத்து வெள்ளையன்''', நவம்பர் 28, 1918 - டிசம்பர் 2, 1971) இலங்கையின் மலையகத் தொழிற்சங்கவாதியும், அரசியல்வாதியும் ஆவார். பெருந்தோட்டக் கூலிகளாக இலங்கைக்குக் கொண்டுவரப்பட்ட இந்தியர்களைத் தொழிலாளர்கள் என்ற வரையறைக்குள் கொண்டு வந்தவர் எனப் போற்றப்படுகிறார். உலக தொழிற்சங்க அமையத்தின் பிரதான செயற்பாட்டாளராக பன்னாடுகளால் மதிக்கப்பட்டவர். இவர் தனக்கென ஒரு குடும்பம், வீடு, மனைவி, மக்கள் எதனையும் வைத்துக் கொள்ளாது தொழிலாளர்களுக்காகவே தன்னை அர்ப்பணித்து துறவி வாழ்க்கை வாழ்ந்ததால், மலையக தொழிற் சங்க வரலாற்றில் “தொழிற்சங்கத் துறவி” என இவர் போற்றப்படுகின்றார்.
வாழ்க்கைச் சுருக்கம்
கல்லூரியை விட்டு வெளியேறியதும் அவரது ஆங்கிலப் புலமை மற்றும் அவரது மிடுக்கான தோற்றம் என்பவற்றைக் கண்டு எப்படியாவது அவரைத் தோட்டத் துரையாக ஆக்கிவிடுவது என அவரது குடும்பத்தார் முயன்றனர். ஆனால் வெள்ளையனுக்கு அவரது சமூகத்தின் மேல் இருந்த அக்கறை அவரை ஒரு சமூக சேவையாளனாக்கியது. தோட்டத் தொழிலாளர்களின் அடக்கு முறைக்கெதிராகப் போராட காவல்துறைப் பணி சிறந்ததென காவல்துறை மேலதிகாரி தேர்வில் தோற்றி மிகச்சிறந்த பெறுபேறுகளைப் பெற்றுக்கொண்டார். ஆனாலும் அவர் இலங்கைக் குடியுரிமை பெற்றிருக்காததால் அவரது விண்ணப்பம் ஏற்றுக் கொள்ளப்படவில்லை.
தொழிற்சங்கத்தில் இணைவு
1942 ஆம் ஆண்டு இலங்கை-இந்தியர் காங்கிரஸ் தலைவர்களான கே. இராஜலிங்கம், எஸ். சோமசுந்தரம் ஆகியோரின் தொடர்பு கிடைத்தது. இவர்கள் பொகவந்தலாவை பகுதிகளுக்கு வருகை தரும் போது முத்துலெச்சுமி தோட்டத்தில் அமைந்துள்ள வெள்ளையனின் வீட்டிலேயே தங்கிச் செல்வர். இவர்களது ஆலோசனையின் பேரில் தொழிற்சங்கத்துறையைத் தெரிவு செய்தார். இலங்கை தொழிலாளர் காங்கிரசின் பொதுச் செயலாளராக மிகக்குறுகிய காலத்தில் தெரிவு செய்யப்பட்டார்.
தனக்கென ஒரு தனி வழியில் செயற்படும் நோக்கில் காங்கிரசிலிருந்து வெளியேறி 1965ஆம் மே நாள் அன்று தொழிலாளர் தேசிய சங்கத்தை நிறுவினார்.
சிந்தாமணி பத்திரிகை வெளியீடான "தந்தி" இதழில் மலையகப் பிரச்சினைகள் யாவை? எனும் தொடர் பத்தி ஒன்றினை ஓராண்டுக்கும் மேற்பட்ட காலமாக எழுதி வந்தார். இதன் சில பகுதிகள் ”மலையகப் பிரச்சினைகள் யாவை?” எனும் தலைப்பில் நூலுருவாக வெளிவந்தது. ஆங்கிலப் பத்திரிகைகளிலும் மலையகத்தவர்களின் பிரச்சினைகளை வெளிக் கொணர்ந்தார். முதன் முதலாக தோட்டத் தொழிலாளர்களுக்கு மாதச் சம்பளம் தேவை என்ற கோரிக்கையை முன்னெடுத்தார்.
ஒரு வருடத்தில் ஒரு தொழிலாளி வேலை செய்த 14 நாள் சம்பளத்தை சேவைக் காலப் பணமாக (இது "14 நாள் காசு" எனப்படுகிறது) பெற்றுக் கொடுகக் வேண்டும் என தொழில் நியாய சபையில் வலியுறுத்தி வெற்றியும் கண்டார்.
மேற்கோள்கள்
பகுப்பு:இலங்கைத் தமிழ் அரசியல்வாதிகள் பகுப்பு:இலங்கை மலையகத் தமிழ் அரசியல்வாதிகள் பகுப்பு:இலங்கை தொழிற்சங்கவாதிகள் பகுப்பு:1918 பிறப்புகள் பகுப்பு:1971 இறப்புகள்
சான் ஒசே, கலிபோர்னியா
சான் ஒசே (San Jose) அமெரிக்காவில் 10ஆம் மிகப்பெரிய நகரமும் கலிபோர்னியா மாநிலத்தில் மூன்றாம் மிகப்பெரிய நகரம் ஆகும். சிலிக்கான் பள்ளத்தாக்கில் அமைந்த இந்நகரில் 2006 கணக்கெடுப்பின் படி 929,936 மக்கள் வசிக்கிறார்கள்.
இப்பகுதியில் தகவல் தொழில்நுட்பத் துறையில் குறிப்பிடத்தக்க அளவு இந்தியர்கள் பணியாற்றுகின்றனர்.
மேற்கோள்கள்
பகுப்பு:கலிபோர்னிய நகரங்கள்
தஞ்சாவூர் உக்கிரகாளியம்மன் கோயில்
தஞ்சாவூர் உக்கிரகாளியம்மன் கோயில், தமிழ்நாடு, தஞ்சை மாவட்டம், தஞ்சாவூரில் கீழவாசல் பகுதியில் குயவர் தெருவில் அமைந்துள்ளது.
தேவஸ்தான கோயில்
தஞ்சாவூர் அரண்மனை தேவஸ்தானத்திற்கு  உட்பட்ட 88 கோயில்களில் இக்கோயிலும் ஒன்றாகும். இக்கோயிலின் குடமுழுக்கு ஜனவரி 26, 2011இல் நடைபெற்றது.
அமைப்பு
இக்கோயில் முன் மண்டபம், கருவறை, விமானம் ஆகிய அமைப்புகளோடு விளங்குகிறது. கோயிலின் முன்பாக சாம்பான் உள்ளார். முன்மண்டபத்தில் வலது புறம் கருப்பண்ணசாமியும், இடது புறம் மதுரை வீரன் தன் துணைவியரோடும் உள்ளனர். இம்மண்டபத்தில் பலிபீடமும், சிங்கமும் காணப்படுகின்றன.
மூலவர்
இக்கோயிலின் மூலவராக உக்கிரகாளியம்மன் உள்ளார். கருவறையின் முன்பாக இருபுறமும் துவார பாலகிகள் உள்ளனர். கருவறைக்கு மேலே விநாயகரும், முருகனும் உள்ளனர். நடுவில் கஜலட்சுமி உள்ளார். மண்டபத்தின் இடப்புறம் மாயசக்தி, சக்தி விநாயகர், விஷ்ணு துர்க்கை, சனீஸ்வரன், ராகு ஆகியோர் உள்ளனர்.
சிற்பச் சிறப்பு
உக்கிரமாகாளி மற்ற இடங்களில் காணப்பெறும் முற்காலச் சோழர் கலைப்பாணியில் அமைந்த காளாபிடாரியாக காணப்படுகிறார். முன்னர் இச்சிற்பம் மூலவராக இருந்ததாகவும், பின்னர் அது சிதைந்துவிட்டதால் தற்போது புதிய மூலவரை அமைத்துள்ளதாகவும் கூறப்படுகிறது. இந்த உக்கிரமாகாளி சிற்பம் மூலவர் அறைக்கு இடப்புறத்தில் தனியாக அமைக்கப்பட்டுள்ளது.
வெளி இணைப்புகள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சாக்தம்
இராபர்ட்டு மெட்கால்ஃபு
இராபர்ட்டு மெலாங்க்டன் மெட்கால்ஃபு (Robert Melancton Metcalfe) அமெரிக்காவைச் சேர்ந்த ஒரு பொறியாளரும், தொழில் முனைவோரும் ஆவார். 1970 ஆம் ஆண்டு முதல் இவர் இணையத்தின் வளர்ச்சிக்கு பங்களித்து வருகிறார். கணினி வலையமைப்பில் பயன்படுத்தப்படும் ஈதர்நெட்டு நுட்பத்தைக் கண்டுபிடித்தார். அமெரிக்க இலக்கமுறை மின்னணு உற்பத்தி நிறுவனமான 3காம் நிறுவனத்தின் இணை நிறுவனராகவும் அறியப்படுகிறார். தொலைத்தொடர்பு வலையமைப்பின் விளைவை விவரிக்கும் மெட்கால்ஃப் சட்டத்தை உருவாக்கினார். 1990 ஆம் ஆண்டுகளில் இணையத்தின் எதிர்காலப் போக்கை முன்னறிவிப்பது உட்பட பல கணிப்புகளை மெட்கால்ஃப் செய்துள்ளார்.
மெட்கால்ஃப்பின் ஈதர்நெட்டு தொழில்நுட்பத்தை மேம்படுத்தும் பணிக்காக உலகளாவிய பொறியியல் மற்றும் தொழில்நுட்ப சமூகத்திற்கான தொழில்முறை இல்லமமான மின்னியல், மின்னணுவியல் பொறியாளர் கழகத்தின் கௌரவப் பதக்கம், தொழில்நுட்பம் மற்றும் புதுமைக்கான தேசிய பதக்கம் போன்ற பதக்கங்களைப் பெற்றுள்ளார். 2023 ஆம் ஆண்டில், கணினி அறிவியலில் மிக உயர்ந்த தனித்துவமான விருதான டூரிங் விருதைப் பெற்றார். அமெரிக்காவின் டெக்சாசு பல்கலைக்கழகத்தில் 2011 ஆம் ஆண்டு முதல் புதுமை மற்றும் தொழில்முனைவோர் பிரிவில் பேராசிரியராக இருந்து வருகிறார். அரசுக் கட்டுப்பாடற்ற தனியார் தொழிலாட்சி அமைப்பின் மர்ச்சிசன் உறுப்பினராகவும் செயல்படுகிறார்.
இளமைப் பருவம்
இராபர்ட் மெட்கால்ஃபு ஐக்கிய அமெரிக்காவின் நியூயார்க்கு மாநிலத்தின் புரூக்ளினில் நகரத்தில் 1946 ஆம் ஆண்டு ஏப்ரல் மாதம் 7 ஆம் தேதி பிறந்தார். இவரது தந்தை சுழலாழி கருவியில் நிபுணத்துவம் பெற்ற சோதனை தொழில்நுட்ப வல்லுநராக இருந்தார். இவரது தாயார் ஒரு இல்லத்தரசி ஆவார். பின்னர் அவர் பே சோர் உயர்நிலைப் பள்ளியில் செயலாளராக இருந்தார். மெட்கால்ஃபு 1964 ஆம் ஆண்டில் அந்தப் பள்ளியில் பட்டம் பெற்றார். Metcalfe graduated from that school in 1964.
1969 ஆம் ஆண்டில் மாசாச்சூசெட்சு தொழில்நுட்பக் கழகத்தில் மின் பொறியியல் மற்றும் தொழில்துறை நிர்வாகம் என்ற பாடங்களில் இரண்டு இளங்கலை அறிவியல் பட்டங்களைப் பெற்றார். ஆர்வர்டு பல்கலைக்கழகத்தில் பட்டதாரி பள்ளிக்குச் சென்றார். அங்கு இவர் 1970 ஆம் ஆண்டு பயன்பாட்டுக் கணிதத்தில் முதுகலை அறிவியல் பட்டமும், 1973 ஆம் ஆண்டில் கணினி அறிவியலில் முனைவர் பட்டமும் பெற்றார்.
மெட்கால்ஃப் - இராபின் இணையருக்கு இரண்டு குழந்தைகள் உள்ளனர்.
புற இணைப்புகள்
பகுப்பு:1946 பிறப்புகள் பகுப்பு:வாழும் நபர்கள் பகுப்பு:அமெரிக்கக் கணினி அறிவியலாளர்கள் பகுப்பு:ஆர்வர்டு பல்கலைக்கழக முன்னாள் மாணவர்கள் பகுப்பு:தூரிங்கு விருது பெற்றவர்கள்
முதலீடு மாதிரிகள்
முதலீட்டு மாதிரிகள் என்பது பணத்தை சொத்துக்களில் எப்படிப் போடுவது என்பதைப் பற்றிப் பேசுகின்றன.
ஆனால் மொத்த உள்நாட்டு உற்பத்தியில் ( GDP) 5.1% நிதி பற்றாக்குறை உள்ள  இந்தியா போன்ற நாடுகளில் அனைத்து முதலீட்டு தேவைகளையும் அரசு கவனித்துக்கொள்ள முடியாது. தனியார் முதலீட்டாளர்களிடமிருந்தும் முதலீடு பெற வேண்டும்.
முதலீடு மற்றும் மொத்த உள்நாட்டு உற்பத்தி இடையே உள்ள உறவு:
GDP = C + I + G + NX
இதில் C நுகர்வு செலவினம்,
G என்பது அரசாங்க செலவினம்
மற்றும் NX நிகர ஏற்றுமதிகள் (ஏற்றுமதி மற்றும் இறக்குமதிகளுக்கிடையேயுள்ள வேறுபாடு X-M)
எனவே முதலீடு I நுகர்வு, அரசு செலவுகள் மற்றும் நிகர ஏற்றுமதிகள் கழித்து மொத்த உள் நாட்டு உற்பத்தியில் எஞ்சிய அனைத்தும் ஆகும் (I மொத்த முதலீட்டை குறிக்கிறது. i.e. I = GDP − C − G − NX).
முதலீடுகளை பாதிக்கும் காரணிகள்:-
முதலீடு என்பது வருமானம் மற்றும் வட்டி வீதத்துடன் தொடர்பு உடையது ஆகும். I = [f (Y, r)].
அதிக வருமானம் இருந்தால், முதலீடு அதிகமாக இருக்கும்;
அதிக வட்டி விகிதம் இருந்தால் முதலீடு குறைவான இருக்கும்.
அதிக வருமானம்- > அதிக சேமிப்புக்கள்-> அதிக முதலீடு- > அதிக வருமானம்.
முதலீடு இல்லை->  வளர்ச்சி  இல்லை -> வறுமை, ஊட்டச்சத்து குறைபாடு, வேலையின்மை முதலியவை.
பொது ஆதாரங்கள் (அரசு), தனியார் ஆதாரங்கள் (கார்பரேட்) அல்லது ஒருங்கிணைந்த ஆதாரங்கள் (பொது தனியார் பங்கு அல்லது PPP) ஆகியவற்றிலிருந்து முதலீடு செய்வதற்கான பணம் இருக்கலாம்.
￼PPP நிதி திட்டங்களின் சில வடிவங்களாவன
1. BOT (கட்டு-செயல்படுத்து-மாற்று).
2. BOOT (கட்டு-சொந்தமாக வைத்திரு-செயல்படுத்து-மாற்று ).
3. BOO (கட்டு-சொந்தமாக வைத்திரு-செயல்படுத்து).
4. BLT (கட்டு-குத்தகை விடு-மாற்று).
5. DBFO (வடிவமை -கட்டு-நிதி கொடு-செயல்படுத்து).
6. DBOT (வடிவமை-கட்டு-இயக்கு-மாற்று).
7. DCMF (வடிவமை-நிர்மாணி-மேலாண்மை - நிதி கொடு).
முதலீடு எங்கிருந்து வருகிறது என்பதை பொறுத்து,
1.உள்நாட்டு முதலீட்டு மாதிரி - இது பொது, தனியார் அல்லது பொது தனியார் பங்கு மாதிரியில்  இருந்து முதலீடு இருக்கலாம்.
2.வெளிநாட்டு முதலீட்டு மாதிரி - இது 100%  அன்னிய நேரடி முதலீடு (FDI) அல்லது வெளிநாட்டு உள்நாட்டு கலவையாக முதலீடு இருக்கலாம்.
என்பதைப் பொறுத்த முதலீட்டு மாதிரிகள்:-
பிரிவு குறிப்பிட்ட முதலீட்டு மாதிரிகள் (   சிறப்புப் பொருளாதார மண்டலம் SEZ (or) MIZ போன்றவை).
கொத்து முதலீட்டு மாதிரிகள்  ( Cluster Investment Model )(எ.கா: உணவு பதப்படுத்தும் தொழிற்சாலைகள்)
ஒரு நாட்டை வளர்க்க மற்றும் அதன் வருமானத்தை அதிகரிக்க உற்பத்தி அதிகரிக்க வேண்டும்.
மேலும் பொருட்கள் மற்றும் சேவைகள் தயாரிக்கப்பட வேண்டும்.
உற்பத்தி, போக்குவரத்து, ஆற்றல் மற்றும் தகவல் தொடர்பு ஆகியவற்றை ஆதரிக்கும் உள்கட்டமைப்பு  அதிகமாக உருவாக்கப்பட வேண்டும்.
முதலீடுகள் மூன்று கோணங்களில் இருந்து ஆய்வு செய்யப்பட வேண்டும் - குடும்பங்கள், நிறுவனங்கள் மற்றும் அரசு
நிறுவனங்கள் மற்றும் அரசு முதலீடுகள் மூலம்  இலாபம் வருமென எதிர்பார்க்கின்றன.
நலன்புரிப் பக்கத்திலும் அபிவிருத்தியிலும் இலாபம் எதிர்பார்க்கும் முதலீட்டீன் விளைவு புறக்கணிக்கப்படக் கூடாது.
Harrod Domar Model
ஒரு பொருளாதாரம் சமநிலையான வளர்ச்சியைக் கொண்டிருப்பதற்கு இயற்கையான காரணம் இல்லை என்று அது கூறுகிறது
இது ஒரு பிரிவு மாதிரி மீது அதிகமாக அல்லது குறைவாக இருந்த்தது.
இந்தியாவில் நல்ல மூலதன பொருட்களுக்கான தொழிற்சாலைகள் இல்லாததால், நுகர்வோர் பொருட்களில் முதலீடுகளை ஈர்ப்பதில் இந்தியா தோல்வி அடைந்தது.
Solow Swan Model
இது ஒரு நவ - பாரம்பரிய மாதிரி
இதில் ஒரு புதிய சொல் சேர்க்கப்பட்டுள்ளது: உற்பத்தித்திறன் வளர்ச்சி
Feldman–Mahalanobis model.
நீண்டகாலத்தில் மூலதன பொருட்கள் துறையில் அதிகமான திறன் கொண்ட நுகர்வோர் பொருட்களின் உற்பத்தி திறன் அதிகரிக்கிறது. இதனால் மாதிரியின் சாராம்சம் உள்நாட்டு நுகர்வுப் பொருட்கள் துறையை கட்டமைப்பதில் தொழில் முதலீட்டின் வடிவத்தில் மாற்றமாகும்.
இது இரண்டு துறை மாதிரி ஆகும், இது பின்னர் நான்கு துறை மாதிரிகளாக உருவாக்கப்பட்டது. நேரு-மஹாலொபொபிஸ் மாதிரி எனவும் அழைக்கப்படுகிறது.
ராவ் மன்மோகன் மாதிரி:
1991 ஆம் ஆண்டில்  திரு நரசிம்ம ராவ் மற்றும் டாக்டர் மன்மோகன் சிங் ஆகியோரால் தொடங்கப்பட்ட பொருளாதார விடுதலை  மற்றும் அன்னிய நேரடி முதலீடு கொள்கை ஆகும் (Econmic Liberation and FDI)
முதலீட்டுச் செயல்திறனை பாதிக்கும் காரணிகள்
<references group="https://www.clearias.com/investment-models/" />
பகுப்பு:பொருளாதாரம்
இரியோ டி செனீரோ (மாநிலம்)
இரியோ டி செனீரோ (Rio de Janeiro) பிரேசிலின் 26 மாநிலங்களில் ஒன்றாகும். இதன் தலைநகரம் இரியோ டி செனீரோ ஆகும்.
இரியோ டி செனீரோ மாநிலம் பிரேசிலின் தென்கிழக்கு மண்டலத்தில் அமைந்துள்ளது.இதன் எல்லைகளாக மினாசு செராய்சு, எசுபிரிட்தோ சான்தோ மற்றும் சாவோ பாவுலோ போன்ற மாநிலங்களும் அத்திலாந்திக்குப் பெருங்கடலும் அமைந்துள்ளன. இந்த மாநிலத்தின் பரப்பளவு 43653 km2 ஆகும்.
இந்த மாநிலத்தின் மிகப்பெரும் நகரங்களாக இரியோ டி செனீரோ, சாவோ கோன்சலோ, டுக்கெ டி காக்சியசு, நோவா இக்வாசோ, பெல்போர்டு ரோக்சோ, நித்தேராய், சாவோ ஜோவோ டி மெரிட்டி, கேம்போசு டோசு கோய்டகசெசு, பெட்ரோபோலிசு, வோல்ட்டா ரெடொன்டா, மாஜ்ஜெ, இட்டாபோராய், மெக்காய், மெசுகுயிட்டா, காபோ பிரியோ, நோவா பிரிபுர்கொ, அங்க்ரா தோசு ரெயிசு மற்றும் பர்ரா மன்சா ஆகிய நகரங்கள் உள்ளன.